Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 758

45. Amennyiben a versenytársak termékeiknek kölcsönös alapon történõ forgalmazásában állapodnak meg, bizonyos esetekben elõfordulhat az, hogy a megállapodások célja vagy hatása a piacnak a felek közötti felosztása vagy a felek összejátszása legyen. Ugyanez igaz a bizonyos méretet meghaladó, versenytársak közötti, nem kölcsönös megállapodásokra. Ezeket a megállapodásokat így elõször az alább kifejtett elvek szerint kell értékelni. Amennyiben ez az értékelés arra a következtetésre jut, hogy a versenytársak közötti együttmûködés a forgalmazás területén fõszabály szerint elfogadható, az ilyen megállapodásokban rejlõ vertikális korlátozások vizsgálata céljából további értékelés válik szükségessé. Ennek az értékelésnek a vertikális korlátozásokról szóló iránymutatásban kifejtett elveken kell alapulnia.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes